кратки шеги за Уиски
В един бар някакъв дребен човечец висял пред чаша уиски. Няколко пъти ръката му се пресягала на сантиметри от питието, но после се отдъпвала назад. Един бабаит се приближил, грабнал чашата и я изпил на екс! После погледнал ситния мъж присмехулно и попитал:
- Е? Какво ще ми направиш, а?
Другият - просто седял и го гледал. Здравенякът се изсмял презрително:
- Нищо, нали? Така си и мислех! И знаеш ли защо? Защото си пълен неудачник!
Дребният човечец отговорил кротко:
- Да, така е! Аз съм неудачник! С каквото и да се захвана - все не ми върви! Ожених се и се разведох! Хванах се на работа и ме уволниха! Почнах да играя хазарт и се разорих. Днес реших да се самоубия. И сипах отрова в уискито си. Но ето, че и нея не успях да изпия!